钦定古今图书集成/历象汇编/庶征典/第115卷 > 《观象玩占》 > 后汉
## 钦定古今图书集成/历象汇编/庶征典/第115卷 > 《观象玩占》 > 后汉

### 光武帝建武二十二年地震

按：《后汉书光武帝本纪》，“建武二十二年秋九月戊辰，
地震裂。制诏曰：‘日者地震，南阳尤甚。夫地者，任物至
重，静而不动者也。而今震裂，咎在君上。鬼神不顺无
德，灾殃将及吏人，朕甚惧焉。其令南阳勿输今年田
租刍槁，遣谒者案行。其死罪系囚，在戊辰以前，减死
罪一等，徒皆弛解钳，衣丝絮。赐郡中居人压死者棺
钱，人三千。其口赋逋税而庐宅尢破坏者，勿收责。吏
人死亡或在坏垣毁屋之下，而家羸弱不能收拾者，
其以见钱谷取备，为寻求之’。”按《五行志》，“建武二十
二年九月，郡国四十二地震，南阳尢甚，地裂，压杀人。”
其后武谿蛮夷反为寇害，至南郡，发荆州诸郡兵，遣
武威将军刘尚击之，为夷所围。后发兵赴之，尚遂为
所没。

### 章帝建初元年地震

按《后汉书章帝本纪》，“建初元年春三月甲寅，山阳、东
平地震。己巳，诏曰：‘朕以无德，奉承大业，夙夜栗栗，不
敢荒宁。而灾异仍见，与政相应。朕既不明，涉道日寡，
又选举乖实，俗吏伤人，官职耗乱，刑罚不中，可不忧
欤！昔仲弓，季氏之家臣；子游，武城之小宰，孔子犹诲
以贤才，问以得人。明政无大小，以得人为本。夫乡举’”
里选，必累功劳。今刺史、守相不明真伪，茂才、孝廉岁
以百数，既非能显，而当授之政事，甚无谓也。每寻前
世举人贡士，或起甽亩，不系阀阅。敷奏以言，则文章
可采；明试以功，则政有异迹。文质彬彬，朕甚嘉之。其
令太傅、三公、中二千石、二千石、郡国守相举贤良方
正、能直言极谏之士各一人。〈按志甲寅作甲申〉按《东平王
苍传》，建初元年，地震，苍上便宜，其事留中，帝报书曰：
“丙寅所上便宜三事，朕亲自览读，反复数周，心开目
明，旷然发蒙。间吏人奏事，亦有此言，但明智浅短，或
谓倘是，复虑为非，何者？灾异之降，缘政而见，今改元
之后，年饥人流，此朕之不德，咸应所致。又冬春旱甚，
所被尤广，虽内用克责，而不知所定，得王”深策，快然
意解。《诗》不云乎：“未见君子，忧心忡忡。既见君子，我心
则降。”思惟嘉谋，以次奉行。冀蒙福应，彰报至德。特赐
王钱五百万。

### 和帝永元四年地震

按《后汉书和帝本纪》，永元四年夏六月丙辰，郡国十
三地震。按《五行志》，永元四年六月丙辰，郡国十三
地震。《春秋汉含孳》曰：“女主盛，臣制命，则地动坼，畔震起，山崩沦。”是时窦太后摄政，兄窦宪专权，将以是受
祸也。后五日，诏收宪印绶，兄弟就国，逼迫，皆自杀。
永元五年二月戊午，陇西地震。

按《后汉书。和帝本纪》云云。　按《五行志》。五年二月戊
午。陇西地震。儒说：“民安土者也。将大动，行大震。”九月，
匈奴单于于除难鞬叛，遣使发边郡兵讨之。

永元七年七月，地裂。九月，地震。

按《后汉书和帝本纪》：七年七月乙巳，易阳地裂。九月
癸卯，京师地震。按《五行志》：“七年七月，赵国易阳地
裂。”京房《易传》曰：“地裂者，臣下分离，不肯相从也。”是时
南单于众乖离，汉军追讨。九月癸卯，京都地震。儒说：
奄官无阳施，尢妇人也。是时和帝与中常侍郑众谋
夺窦氏权，德之因任用之，及幸常侍蔡伦，二人始并
用权。

永元九年，地震。

按《后汉书和帝本纪》：“九年三月庚辰，陇西地震。”按
《五行志》：“九年三月，陇西地震。闰月，塞外羌犯塞，杀略
吏民，使征西将军刘尚击之。”

### 元兴元年五月癸酉雍地裂

按《后汉书和帝本纪》云云。　按《五行志》。元兴元年五
月癸酉。右扶风雍地裂。是后西羌大寇凉州。

### 安帝永初元年地陷地震

按《后汉书安帝本纪》，永初元年六月丁巳，河东杨地
陷。郡国，是岁十八地震。按《五行志》，永初元年六月，
河东杨地陷，东西百四十步，南北百二十步，深三丈
五尺。又按志，永初元年，郡国十八地震。李固曰：“地
者阴也，法当安静。今乃越阴之职，专阳之政，故应以
震动。”是时邓太后摄政专事，讫建光中，太后崩，安帝
乃得制政。于是阴类并胜，西羌乱夏，连十馀年。
永初二年，地震。

按：《后汉书安帝本纪》：“二年，郡国十二地震。”

永初三年，地震。

按：《后汉书安帝本纪》：“三年十二月辛酉，郡国九地震。”
永初四年，“地震。”

按：《后汉书安帝本纪》：“四年三月癸巳，郡国九地震。”〈九志
作西〉九月甲申，益州郡地震。

永初五年，地震。

按：《后汉书安帝本纪》：“五年春正月丙戌，郡国十二地
震。”〈十二志作十〉

永初七年，地震。

按：《后汉书安帝本纪》：“七年二月丙午，郡国十八地震。”

按：《五行志》，“七年正月壬寅，二月丙午，郡国十八地。”

《震》：

### 元初元年地震

按《后汉书安帝本纪》，“元初元年正月己卯，日南地坼。
六月丁巳，河东地陷。是岁，郡国十五地震。”按《五行
志》，“元年三月己卯，日南地坼，长百八十二里。其后三
年，苍梧、郁林、合浦盗贼群起，劫略吏民。”

元初二年，地震。

按：《后汉书安帝本纪》：“二年六月丙戌，洛阳新城地震
裂。十一月庚申，郡国十地震。”

元初三年，地震。

按：《后汉书安帝本纪》：“三年二月，郡国十地震。十一月
癸卯，郡国九地震。”

元初四年，地震。

按：《后汉书安帝本纪》：“四年，郡国十三地震。”

元初五年，地震。

按：《后汉书安帝本纪》：“五年，郡国十四地震。”

元初六年，地震。

按：《后汉书安帝本纪》：“六年春二月乙巳，京师及郡国
四十二地震，或坼裂，水泉涌出。十二月，郡国八地震。”

### 永宁元年地震

按：《后汉书安帝本纪》，“永宁元年，郡国二十三地震。”

### 建光元年地震

按《后汉书安帝本纪》，“建光元年冬十一月己丑，郡国
三十五地震或坼裂。诏三公已下各上封事，陈得失。
遣光禄大夫案行，赐死者钱，人二千，除今年田租，其
被灾甚者勿收口赋。”按《五行志》，“建光元年九月己
丑，郡国三十五地震，或地坼裂，坏城郭室屋，压杀人。”
是时安帝不能明察，信宫人及阿母圣等谗，云破坏
邓“太后家”，于是专听信圣及宦者中常侍江京、樊丰
等皆得擅权。

### 延光元年地震

按：《后汉书安帝本纪》，延光元年“秋七月癸卯，京师及
郡国十三地震。九月甲戌，郡国二十七地震。”

延光二年，地震。

按：《后汉书安帝本纪》：“二年，京师及郡国三地震。
延光三年，地震。”

按《后汉书。安帝本纪》：“三年，京师及诸郡国二十三地
震。”按《五行志》：“是时以谗免太尉杨震废太子。”

延光四年九月。顺帝即位。十月地震按《后汉书顺帝本纪》。不载　按《五行志》。四年十月丁
巳。京都郡国十六地震。时安帝既崩。阎太后摄政。兄
弟阎显等并用事。遂斥安帝子。更征诸国王子。未至
中黄门。遂诛显兄弟。

### 顺帝永建三年地震

按《后汉书顺帝本纪》，“永建三年春正月丙子，京师地
震。”按《五行志》，“永建三年正月丙子，京都、汉阳地震，
汉阳屋坏杀人，地坼涌水出。是时顺帝阿母宋娥及
中常侍张昉等用权。”

### 阳嘉二年京师地震诏求直言

按《后汉书顺帝本纪》：“阳嘉二年夏四月己亥，京师地
震。五月庚子，诏曰：‘朕以不德，统奉鸿业，无以奉顺干
坤，协序阴阳。灾眚屡见，咎征仍臻。地动之异，发自京
师，矜矜祗畏，不知所裁。群公卿士，将何以匡辅不逮，
奉答戒异。异不空设，必有所应，其各悉心直言，厥咎
靡有所讳’。”六月丁丑，洛阳地陷。按《五行志》：“阳嘉二
年四月己亥，京都地震。是时爵号宋娥为山阳君。六
月丁丑，雒阳宣德亭地坼，长八十五丈，近郊地。时李
固对策，以为阴类专恣，将有分离之象，所以附郊城
者，是上帝示象以诫陛下也。是时宋娥及中常侍各
用权分争，后中常侍张逵蘧政，与大将军梁商争权，
为商作飞语欲陷之。”按《李固传》：固，司徒“郃之子也。
郡举孝廉，辟司空掾，皆不就。阳嘉二年，有地动山崩
火灾之异，公卿举固对策，诏又特问当世之敝，为政
所宜，固对曰：臣闻王者父天母地，宝有山川，王道得
则阴阳和穆，政化乖则崩震为灾，斯皆关之天心，效
于成事者也。夫化以职成，官由能理，古之进者，有德
有命，今之进者，唯财与力”，伏闻诏书务求宽博，疾恶
严暴。而今长吏多杀伐致声名者，必加迁赏；其存宽
和无党援者，辄见斥逐。是以淳厚之风不宣，雕薄之
俗未革，虽繁刑重禁，何能有益？前孝安皇帝变乱旧
典，封爵阿母，因造妖孽，使樊丰之徒乘权放恣，侵夺
主威，改乱嫡嗣，至令圣躬狼狈，亲遇其艰，既拔自困
殆。龙兴即位，天下喁喁，属望风政。积敝之后，易致中
兴，诚当沛然，思惟善道。而论者犹云“方今之事，复同
于前。”臣伏从《山草》，痛心伤臆。实以汉兴已来，三百馀
年，贤圣相继，十有八主，岂无阿乳之恩，岂忘爵赏之
宠？然上畏天威，俯案《经典》，知义不可，故不封也。今宋
阿母虽有大功，勤谨之德，但加赏赐，足以酬其劳苦，
至于裂土开国，实乖旧典。闻阿母体性谦虚，必有逊
让，陛下宜许其辞国之高，使成万安之福。夫妃后之
家，所以少完全者，岂天性当然？但以爵禄尊显，专总
权柄，天道恶盈，不知自损，故至颠仆。先帝宠遇阎氏，
位号太疾，故其受祸，曾不旋时。《老子》曰：“其进锐，其退
速也。”今梁氏戚为椒房，礼所不“臣，尊以高爵，尚可然
也。而子弟群从，荣显兼加，《永平》《建初》故事，殆不如此。
宜令步兵校尉冀及诸侍中还居黄门之官，使权去
外戚，政归国家，岂不休乎！”又诏书所以禁侍中尚书
中臣子弟不得为吏察孝廉者，以其秉威权，容请托
故也。而中常侍在日月之侧，声势振天下，子弟禄仕，
曾无限极，虽外托谦默，不干州郡，而谄伪之徒，望风
进举。今可为设常禁，同之中。臣昔馆陶公主为子求
郎，明帝不许，赐钱千万。所以轻厚赐，重薄位者，为官
人失才，害及百姓也。窃闻长水司马武宣、开阳城门
候羊迪等，无他功德，初拜便真，此虽小失，而渐坏旧
章。先圣法度，所宜坚守，政教一跌，百年不复。《诗》云：“上
帝板板，下民卒瘅。”刺周王变祖法度，故使下民将尽
病也。今陛下之有《尚书》，犹天之有北斗也。斗为天喉
舌，《尚书》亦为陛下喉舌。斗斟酌元气，运乎四时。尚书
出纳王命，赋政四海，权尊势重，责之所归。若不平心，
灾眚必至。诚宜审择其人，以毗圣政。今与陛下共理
天下者，外则公卿尚书，内则常侍黄门，譬犹一门之
内，一家之事，安则共其福庆，危则通其祸败。刺史、二
千石，外统职事，内受法则。夫表曲者景必邪，源清者
流必洁，犹叩树本，百枝皆动也。《周颂》曰：“薄言振之，莫
不震叠。”此言动之于内，而应于外者也。由此言之，本
朝号令，岂可蹉跌？间隙一开，则邪人动心；利竞暂启，
则仁义道塞，刑罚不“能复禁，化导以之寖坏。此天下
之纪纲，当今之急务。陛下宜开石室，陈图书，招会群
儒，引问得失，指摘变象，以求天意。其言有中理，即时
施行。显拔其人，以表能者，则圣听日有所闻，忠臣尽
其所知。又宜罢退宦官，去其权重，裁置常侍二人，方
直有德者省事，左右小黄门五人，才智闲雅者给事
殿中。如此，则论者厌塞，升平可致也。臣所以敢陈愚
瞽，冒昧自闻者，倘或皇天欲令微臣觉悟陛下，陛下
宜熟察臣言，怜赦臣死。”顺帝览其对，多所纳用。即时
出阿母还舍，诸常侍悉叩头谢罪，朝廷肃然，以固为
议郎。而阿母宦者疾固言直，因诈飞章以陷其罪，事
从中下。大司农黄向等请之于大将军梁商。又仆射
黄琼救明固事，久乃得拜议郎。按《郎𫖮传》，𫖮少传
父宗业，兼明经典，隐居海畔，延致学徒常数百人，昼研精义，夜占象度，勤心锐思，朝夕无倦。州郡辟召，举
有道方正，不就。顺帝时，灾异屡见，阳嘉二年正月，公
车征𫖮乃诣阙拜章曰：“臣闻天垂妖象，地见灾符，所
以谴告人主，责躬修德，使正”机平衡，流化兴政也。土
者地祇，阴性澄静，宜以施化之时，敬而弗扰。窃见正
月以来，阴暗连日。《易内传》曰：“久阴不雨，乱气也。蒙之
比也。”蒙者，君臣上下相冒乱也。又曰：“贤德不用，厥异
常阴。”夫贤者化之本，云者雨之具也。得贤而不用，犹
久阴而不雨也。又顷前数日，寒过其节，冰既解释，还
复凝合。夫寒“往则暑来，暑往则寒来，此言日月相推，
寒暑相避，以成物也。今立春之后，火卦用事，当温而
寒，违反时节，由功赏不至，而刑罚必加也。宜须立秋，
顺气行罚。臣伏案飞候，参察众政，以为立夏之后当
有震裂涌水之害。”书奏，特诏拜郎中。辞病不就，即去
归家。至四月，京师地震，遂陷，皆如𫖮言。后复公车，征，
不行。

阳嘉四年，地震。

按：《后汉书顺帝本纪》：“四年十二月甲寅，京师地震。”

### 永和元年地震

按《后汉书顺帝本纪》：永和元年春正月乙卯，诏曰：“朕
秉政不明，灾眚屡臻，典籍所忌，震食为重。今日变方
远，地摇京师，咎征不虚，必有所应。群公百僚，其各上
封事，指陈得失，靡有所讳。”

永和二年，地震。

按《后汉书顺帝本纪》：“二年夏四月丙申，京师地震。十
一月丁卯，京师地震。”按《五行志》：“二年四月庚申，京
都地震。是时宋娥构奸诬罔，五月事觉，收印绶归田
里。十一月丁卯，京师地震。”是时太尉王龚以中常侍
张昉等专弄国权，欲奏诛之，时龚宗亲有以杨震行
事谏之止云。

永和三年，地震。

按《后汉书顺帝本纪》：“三年春二月乙亥，京师及金城、
陇西地震，二郡山岸崩地陷。夏四月戊戌，遣光禄大
夫案行金城、陇西，赐压死者年七岁以上钱，人二千，
一家皆被害，为收敛之。除今年田租，尢甚者勿收口
赋。”己酉，京师地震按《五行志》：“二月乙亥，京师、金城、
陇西地震裂，城郭室屋多坏，压杀人。闰月己酉，京都
地”震。十月，西羌二千馀骑入金城塞，为凉州害。
永和四年，地震。

按：《后汉书顺帝本纪》：“四年三月乙亥，京师地震。”
永和五年，“地震。”

按：《后汉书顺帝本纪》：“五年春二月戊申，京师地震。”

### 汉安二年地震

按：《后汉书顺帝本纪》：“汉安二年，凉州地百八十震。”

### 建康元年地震

按《后汉书顺帝本纪》，建康元年春正月辛丑，诏曰：“陇
西、汉阳、张掖、北地、武威、武都，自去年九月已来，地百
八十震，山谷坼裂，坏败城市，杀害民庶，赋役重数，内
外怨旷，惟咎叹息。其遣光禄大夫案行，宣畅恩泽，惠
此下民，勿为烦扰。”按《五行志》，建康元年正月，凉州
都郡六地震。从去年九月以来，至四月，凡百八十日
震，“山谷坼裂，坏败城寺，伤害人物。”三月，护羌校尉赵
冲为叛胡所杀。九月丙午，京都地震。是时，顺帝崩，梁
太后摄政，欲为顺帝作陵，制度奢广，多坏吏民冢。尚
书栾巴谏争，太后怒。癸卯，诏书收巴下狱，欲杀之。丙
午，地震。于是太后乃出巴，免为庶人。

### 桓帝建和元年地震

按《后汉书桓帝本纪》：“建和元年夏四月庚寅，京师地
震。诏大将军、公、卿、校尉，举贤良方正能直言极谏者
各一人。又命列侯、将、大夫、御史、谒者、千石、六百石、博
士、议郎、郎官，各上封事，指陈得失。又诏大将军、公、卿、
郡国举至孝笃行之士各一人。是月，郡国六地震，地
裂，水涌，井溢。九月丁卯，京师地震。”按《五行志》：“建和
元年四月庚寅，京都地震。九月丁卯，京都地震。是时
梁太后摄政，兄冀持权。至和平元年，太后崩，然冀犹
秉政专事，至延熹二年乃诛灭。”又按《志》：“是年四月，
郡国六地裂，水涌出，井溢，坏寺屋，杀人。时梁太后摄
政，兄冀枉杀李固、杜乔。”

建和三年，地震。

按：《后汉书桓帝本纪》：“三年九月己卯，地震。庚寅，地又
震。”

### 元嘉元年地震

按：《后汉书桓帝本纪》：“元嘉元年十一月辛巳，京师地
震。”

元嘉二年，地震。

按：《后汉书桓帝本纪》：“二年正月丙辰，京师地震。冬十
月乙亥，京师地震。”

### 永兴二年地震

按《后汉书桓帝本纪》，永兴二年二月癸卯，地震。诏公
卿校尉举贤良方正能直言极谏者各一人。诏曰：“比

郡县，务存俭约，申明旧令，如永平故事。”

### 永寿二年地震

按：《后汉书桓帝本纪》，永寿二年十二月，“京师地震。”
永寿三年，“地震。”

按《后汉书桓帝本纪》：“三年秋七月，河东地裂。”按《五
行志》：“三年七月，河东地裂。时梁皇后兄冀秉政，桓帝
欲自由，内患之。”

### 延熹元年地裂

按《后汉书桓帝本纪》：“延熹元年秋七月己巳，云阳地
裂。”按《五行志》，“延熹元年七月己巳，左冯翊云阳地
裂。”是时上宠恣中常侍单超等。

延熹四年，地震。

按：《后汉书桓帝本纪》：“延熹四年六月，京兆、扶风及凉
州地震。”

延熹五年，京都地震。

按《后汉书桓帝本纪》：“五年五月乙亥，京师地震，诏公
卿各上封事。”按《五行志》，“五年五月乙亥，京都地震。”
是时桓帝与中常侍单超等谋诛除梁冀听之，并使
用事专权。又邓皇后本小人，性行无恒，苟有颜色，立
以为后。后卒坐执左道废，以忧死。

延熹八年六月，地裂。九月，地震。

按《后汉书桓帝本纪》。“八年五月丙辰，缑氏地裂。”按
《五行志》。“八年九月丁未，京都地震。”

### 永康元年五月地裂

按《后汉书桓帝本纪》，“永康元年五月丙申，京师及上
党地裂。”按《五行志》，“永康元年五月丙午，雒阳高平
永寿亭、上党泫氏地各裂。”是时朝臣患中常侍王甫
等专恣。冬，桓帝崩。明氏、窦氏等欲诛常侍、黄门，不果，
更为所诛。

### 灵帝建宁四年地震

按《后汉书灵帝本纪》，“建宁四年春二月癸卯，地震。五
月，河东地裂。”按《五行志》，建宁四年二月癸卯，地震。
是时中常侍曹节、王甫等皆专权。五月，河东地裂十
二处裂，合长十里百七十步，广者三十馀步，深不见
底。

### 熹平二年六月北海地震

按《后汉书灵帝本纪》云云。

熹平六年冬十月辛丑，京师地震。

按《后汉书灵帝本纪》云云。

### 光和元年地震

按《后汉书灵帝本纪》：“光和元年夏四月丙辰，地震。”
按《五行志》，“光和元年二月辛未，地震。四月丙辰，地震。”
灵帝时宦者专恣。

光和二年三月，京兆地震。

按《后汉书灵帝本纪》云云。

光和三年，酒泉地震。

按《后汉书灵帝本纪》：“三年六月，地震，涌水出。”按《五
行志》，三年，“自秋至明年春，酒泉表氏地八十馀动，涌
水出。城中官寺民舍，皆顿县易处，更筑城郭。”

### 献帝初平二年地震

按：《后汉书献帝本纪》：“初平二年六月丙戌，地震。
初平四年，地震。”

按：《后汉书献帝本纪》：“四年冬十月辛丑，京师地震。十
二月辛丑，地震。”

### 兴平元年地震

按：《后汉书献帝本纪》：“兴平元年夏六月丁丑，地震。戊
寅，又震。”

### 建安十四年地震

按：《后汉书献帝本纪》：“建安十四年冬十月，荆州地震。”

### 后主炎兴元年蜀地震

按《蜀志·后主传》，不载。　按《晋书？五行志》，蜀刘禅炎兴
元年，蜀地震。是时宦人黄皓专权。按司马彪说，“阉官
无阳施，犹妇人也。”皓见任之应，与汉和帝时同事也。
是冬，蜀亡。